**Peter Weisenbacher** (\* 28. jún 1980, Bratislava) je slovenský publicista a občiansky aktivista.Výkonný riaditeľ Inštitútu ľudských práv.

Aktivity
--------

Je známy ako spoluzakladateľ a riaditeľ Dúhový Pride Bratislava v rokoch 2010-2011 , spoluorganizátor protestov za ľudské práva v Číne počas návštevy čínskeho prezidenta na Slovensku v roku 2009, a série tzv. Protestov Gorila v roku 2012.

V rokoch 2006 – 2010 bol predsedom Amnesty International Slovensko. V roku 2011 sa stal výkonným riaditeľom Inštitútu ľudských práv (IĽP). Počas protestov Gorila v roku 2012 sa vtedajšie vedenie Amnesty International Slovensko vyjadrilo, že nebolo spokojne ako bývalé vedenie organizáciu riadilo, dôvody neboli uvedené.
V rokoch 2010 – 2012 bol členom Výboru pre predchádzanie a elimináciu rasizmu, xenofóbie, antisemitizmu a ostatných foriem intolerancie Rady vlády SR pre ľudské práva, národnostné menšiny a rodovú rovnosť na Úrade vlády SR.

V roku 2016 Weisenbacher povedal, že Sulík a Matovič sú zodpovední za násilie voči aktivistom, ktorí prišli na protesty pred Bonaparte.

V nedeľu 12. septembra 2021 počas návštevy pápeža Františka na Slovensku, organizovali občianske združenie Ethos a Inštitút ľudských práv na Námestí SNP v Bratislave protest za odluku cirkvi od štátu. Protestujúci chceli upozorniť aj na Vatikánske zmluvy a vyjadriť podporu obetiam zneužívania kňazmi a žiadosť o stretnutie pápeža s nimi, povedal Weisenbacher.

Vzdelanie a publikačná činnosť
------------------------------

Vyštudoval informačnú vedu na UK, šesť rokov pôsobil ako IT manažér v súkromnom sektore na Slovensku, v Nemecku a Švajčiarsku.

V roku 2011 získal titul PhD. prednášal na Univerzite Komenského v Bratislave a na Masarykovej univerzite v Brne. Publikuje v denníkoch Pravda, SME a Hospodárske noviny, v minulosti v týždenníku Slovo. V zahraničí v českom týždenníku Literární noviny a portále Denník Referedum, v Poľsku na významnom ľavicovom portále Krytyka polityczna. V angličtine na stredoeurópskom kultúrno-politickom portále Political Critique a v americkom Dissent Magazine. Počas existencie portálu *jeToTak.sk* bol editorom *Blogu Ľudské práva*.

Kritika
-------

Je spoluautorom vzdelávacej publikácie pre stredné školy *Dôveruj, ale preveruj* , ktorá upozorňuje na rozmach konšpiračných teórii, hoax-ov, tzv. alternatívnych médii a poskytuje možnosti ako sa proti tomu brániť. Na vykradnutie textov upozornila na sociálnej sieti Irena Biháriová zo združenia Ľudia proti rasizmu. Autorov po širokej medializácii knihy obvinili autori podobných publikácií z konkurenčných organizácii, že je to plagiát, nakoľko rozsiahle prebrané texty z ich materiálov neboli označené ako citácie, autori uviedli iba odkaz na staršie autorské diela v zozname použitej literatúry. Tieto tvrdenia preveruje komisia Ministerstva vnútra, ktorá vydanie publikácie finančne podporila. Autori publikácie Dôveruj, ale preveruj pre médiá uviedli, že ide o kompilát určený na vzdelávacie účely, pri ktorom je bežnou praxou použitú literatúru uvádzať iba na záver textu.

Referencie
----------

1. ↑   DÚHOVÝ PRIDE: Extrémisti do krvi zbili dvoch ľudí. *Aktuality.sk* (Bratislava: Ringier Axel Springer Slovakia), 2010-05-22. Dostupné online [cit. 2022-10-23].
2. ↑  HARKOTOVÁ, Stanislava. Z Protestu Gorila odchádzajú ďalší. Vraj pre ignorovanie nálad ulice. *Aktualne.atlas.sk* (Bratislava: Centrum Holdings), 2012-02-14. Dostupné online [cit. 2015-05-29]. Archivované 2015-05-29 z originálu.
3. ↑  TRŠKO, Michal. Amnesty sa rozišla s lídrami protestov Gorila. *SME* (Bratislava: Petit Press), 2012-02-15. Dostupné online [cit. 2015-05-28]. ISSN 1335-4418.
4. ↑   *Výročná správa Amnesty International za rok 2011* [online]. Bratislava: Amnesty International Slovensko, 2012-11-27, [cit. 2015-05-29]. Dostupné online.
5. ↑   *Bratislavské Hanusove dni* [online]. hanusovedni.sk, [cit. 2023-07-21]. Dostupné online.
6. ↑  SITA. *Krempaská a Weisenbacher sú podľa Matoviča podvodníci* [online]. Bratislava: Petit Press, 2016-09-07, [cit. 2023-07-21]. Dostupné online.
7. ↑   *Počas príchodu pápeža Františka na Slovensko sa uskutoční protest za odluku cirkvi od štátu* [online]. SITA, [cit. 2021-09-14]. Dostupné online.
8. ↑   Neverte všetkému, čo vidíte: takto rozpoznáte KLAMSTVÁ na internete. *TV JOJ* (Bratislava: TV JOJ). Dostupné online [cit. 2015-05-29].
9. ↑  PRAUS, Lucia. Učebnica o konšpiráciách môže byť plagiát, prevzala cudzie texty. *SME* (Bratislava: Petit Press), 2015-05-27. Dostupné online [cit. 2023-07-21]. ISSN 1335-4418.
10. ↑  KERNOVÁ, Miroslava. Preverujú, či učebnica o konšpiráciách nie je plagiát. *Denník N* (Bratislava: N Press). Dostupné online [cit. 2015-05-28]. ISSN 1339-844X.
11. ↑  KRBATOVÁ, Lucia. Učebnica o konšpiráciách môže byť plagiát, prevzala cudzie texty. *SME* (Bratislava: Petit Press), 2015-05-27. Dostupné online [cit. 2015-05-28]. ISSN 1335-4418.
12. ↑  SITA, Ministerstvo vnútra preveruje učebnicu o konšpiráciách, môže ísť o plagiát (Bratislava, Pravda), dostupné online

Externé odkazy
--------------

* Inštitút ľudských práv – domovská stránka

Autoritné údaje: * ISNI: 0000000401398743
* NK ČR: js20081127003
* VIAF: 84279515